Veli Siikala

Reino Veli Siikala (11. syyskuuta 1905 Padasjoki – 3. huhtikuuta 1995 Kemi) oli suomalainen päätoimittaja.Kuolleita: Päätoimittaja Veli Siikala, Helsingin Sanomat 5.5.1995 (maksullinen)Kuka kukin on 1954 (Projekt Runeberg)

Siikalan vanhemmat olivat kansakoulunopettaja Matti Siikala ja Anna Elisabet Arola. Hän pääsi ylioppilaaksi 1925 ja opiskeli jonkin aikaa Helsingin yliopistossa. Siikala oli Kemissä ilmestyneen Pohjolan Sanomien toimittaja vuodesta 1928 alkaen ja toimitussihteeri vuodesta 1937 alkaen. Lehden päätoimittaja hän oli 1939–1940 ja 1944–1972.

Siikala oli Kemin kaupunginvaltuuston jäsen vuodesta 1945 ja kaupunginhallituksen jäsen vuodesta 1951. Hän oli Maaseutulehtien liitto ry:n johtokunnan, Lapin maakuntaliiton hallituksen ja maalaisliiton puoluevaltuuskunnan jäsen.

Veli Siikala oli naimisissa vuodesta 1932 Aira Orvokki Kososen kanssa. Heidän poikiaan olivat ylijohtaja ja keskustapoliitikko Kalervo Siikala ja päätoimittaja, Yleisradion johtaja Tapio Siikala.

 Lähteet 

Luokka:Suomalaiset päätoimittajat
Luokka:Suomen Keskustan poliitikot
Luokka:Kemin kaupunginvaltuutetut‎
Luokka:Vuonna 1905 syntyneet
Luokka:Vuonna 1995 kuolleet